16. ΝΟΜΟΣ υπ’ αριθμ. 103 της 5/8 Αυγ. 1975 (ΦΕΚ Α΄ 167) Περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας. Για την λήψη εφ’ άπαξ βοηθήματος των τακτικών υπαλλήλων ΝΠΔΔ που υπάγονται στον άνω νόμο με άρθρ. 30 Νόμ. 2592/17-18 Μαρτ. 1998 (ΦΕΚ Α΄ 57), κατωτ. αριθ. 29. Άρθρο.1.-«1.Στους τακτικούς υπαλλήλους των Ν.Π.Δ.Δ., που δεν υπάγονται στην ασφάλιση Ταμείου Πρόνοιας ή κλάδου Πρόνοιας ή στον Α. Ν.513/1968 (ΦΕΚ 186 Α΄) «Περί καταβολής αποζημιώσεως εις τους εκ της υπηρεσίας αποχωρούντες λόγω συνταξιοδοτήσεως υπαλλήλους Ν.Π.Δ.Δ αρμοδιότητας Υπουργείου Γεωργίας» που αποχωρούν ή απολύονται από την υπηρεσία και δικαιούνται σύνταξη γήρατος ή αναπηρίας καταβάλλεται από τα νομικά πρόσωπα από τα οποία αποχωρούν ή απολύονται αυτοί, αναλόγως των ετών της υπηρεσίας τους, εφάπαξ χρηματικό  βοήθημα υπολογιζόμενο επί των τακτικών αποδοχών τους κατά τον εξής τρόπο: Η κλίμακα της παρ. 1 αντικαταστάθηκε ως άνω από την παρ. 1 άρθρ. μόνου Π.Δ. 291/26 Ιουλ./9 Αυγ. 1995, (ΦΕΚ Α΄ 164), κατωτ. αριθ. 26. Για τους εξερχομένους από 1.1.1995 έως 31.12.2010 βλ. παρ. 2 του άρθρ. μόνου του άνω Π.Δ.291/1995. Η παραπάνω κλίμακα δύναται να τροποποιείται με Π. Δ/μα εκδιδόμενο μετά από πρόταση του Υπουργού Υγείας, Πρόνοιας και Κοινωνικών Ασφαλίσεων. Σε περίπτωση συνταξιοδότησης του υπαλλήλου λόγω αναπηρίας, το εφάπαξ βοήθημα καταβάλλεται κατά το χρόνο της οριστικοποίησης της σύνταξης, υπολογιζόμενο με βάση τη νομοθεσία που θα ισχύει κατά το χρόνο αυτόν και τις τακτικές αποδοχές εξόδου από την υπηρεσία όπως αυτές θα έχουν διαμορφωθεί όταν η σύνταξή του θα καταστεί οριστική». (Αντί για τη σελ.356,03(ζ)  Σελ.356,03(η) Τεύχος 1346 Σελ. 19 Υπάλληλοι Νομ. Προσώπων Δημοσίου Δικαίου 2.Ε.θ.15-16 «2.Το παραπάνω χρηματικό βοήθημα, σε περίπτωση θανάτου του υπαλλήλου δικαιούνται η χήρα (χήρος) και τα τέκνα αυτού, έκαστος κατά το ποσοστό του κληρονομικού του δικαιώματος, εφόσον ο αποθανών κατά την ημέρα του θανάτου του είχε θεμελιώσει δικαίωμα συνταξιοδότησης ή τα πιο πάνω πρόσωπα δικαιούνται συντάξεως, εξαιτίας του θανάτου του υπαλλήλου». Η διάταξη της παραγράφου αυτής έχει εφαρμογή και για τις περιπτώσεις θανόντων υπαλλήλων που υπήγοντο στο καθεστώς του Νομ.103/1975 από της ισχύος του». Οι παρ. 1 και 2 τροποποιήθηκαν ως άνω από τις παρ.1 και 2 Νομ. 2079/24-27 Αυγ. 1992 (ΦΕΚ Α΄ 142), κατωτ. αριθ.25.  «3.Οι αποχωρούντες εκ της υπηρεσίας εντός πενταετίας από της ισχύος του παρόντος δικαιούνται του εφ’ άπαξ χρηματικού βοηθήματος εφ’ όσον καταβάλλουν ως συμπληρωματικήν εισφοράν την υπό του άρθρ.2 του παρόντος προβλεπομένην κράτησιν δια το χρονικόν διάστημα από της εξόδου των μέχρι τέλους της πενταετίας. Δια τον υπολογισμό του συνολικού ποσού της συμπληρωματικής εισφοράς λαμβάνεται υπ’ όψιν, δι’ έκαστον μήνα, το καταβληθέν ποσόν δια κράτησιν του τελευταίου προ της αποχωρήσεως μηνός. Η κατά το προηγούμενον εδάφιον συμπληρωματική εισφορά εξοφλείται δια συμψηφισμού προς το δικαιούμενον εφ’ άπαξ χρηματικόν βοήθημα». Η παρ.3 αντικαταστάθηκε ως άνω από την παρ. 1 άρθρ. 5 Νομ.854/1978 (ΦΕΚ Α΄ 236), κατωτ. αριθ.22. 4.Αι διατάξεις του παρόντος δεν εφαρμόζονται ωσαύτως επί των δικαιουμένων παρά του εξ ου αποχωρούν ή απολύονται Ν.Π.Δ.Δ. ετέρου εφ’ άπαξ χρηματικού βοηθήματος ή αποζημιώσεως). Η παρ. 4 κατηργήθη δια του άρθρ.6 Νομ.765/1978, τόμ. 2Β σελ.422,21. «4.Αι διατάξεις του παρόντος δεν εφαρμόζονται ωσαύτως επί των δικαιουμένων παρά του εξ ου αποχωρούν ή απολύονται Ν.Π.Δ.Δ. ετέρου εφ’ άπαξ χρηματικού βοηθήματος ή αποζημιώσεως εφ’ όσον καταβάλλονται βάσει των καθ’ οιονδήποτε τρόπον εκδοθέντων και εφαρμοζομένων διατάξεων νόμων, κανονιστικών δ/των και υπουργικών αποφάσεων, ασφαλιστικαί εισφοραί δια την χορήγησιν των εν λόγω παροχών». Η παρ.4 προστέθηκε από την παρ.2 άρθρ.5 Νομ. 854/1978 (ΦΕΚ Α΄ 236), (κατωτ. αριθ.22). Για το ανώτατο όριο του άνω εφάπαξ χρηματικού βοηθήματος βλ. άρθρ.13 Νομ. 1384/2-5 Αυγ. 1983 (ΦΕΚ Α΄ 106), (κατωτ. αριθ.24). Σελ.356,04(η) Τεύχος 1346 Σελ. 20 «5α.Τακτικοί υπάλληλοι του Ν.Π.Δ.Δ., που υπάγονται στο καθεστώς του Νομ. 103/1975 μπορούν να αναγνωρίσουν τον μετά την 1.10.75 χρόνο της πάσης φύσεως συντάξιμης υπηρεσίας τους που διανύθηκε στο νομικό πρόσωπο στο οποίο υπηρετούν ή σε άλλο Ν.Π.Δ.Δ. ή στο Δημόσιο, εφόσον δεν ήταν ασφαλισμένοι σε Ταμείο ή Λογ/σμό Πρόνοιας για την υπηρεσία τους αυτή, με την καταβολή της προβλεπόμενης, από το άρθρ.2 του νόμου αυτού, εισφοράς. Η παραπάνω εισφορά υπολογίζεται στις τακτικές αποδοχές (Μισθολογικό κλιμάκιο + χρονοεπίδομα + Α.Τ.Α.) του χρόνου υποβολής της σχετικής αίτησης, το δε ποσό του εξαγοραζόμενου χρόνου εξοφλείται σε μηνιαίες δόσεις που καθορίζονται από το Δ.Σ. του Ν.Π.Δ.Δ. ο αριθμός των οποίων δεν μπορεί να είναι μεγαλύτερος από τον αριθμό των αναγνωριζόμενων μηνών. β.Σε περίπτωση εξαγοράς ολοκλήρου του παραπάνω χρόνου, για τον υπολογισμό του εφάπαξ βοηθήματος, λαμβάνεται υπόψη και όλος ο χρόνος της συντάξιμης υπηρεσίας που διανύθηκε πριν την 1.10.75 στο νομικό πρόσωπο, από το οποίο αποχωρεί ο υπάλληλος, καθώς και στο Δημόσιο και σε άλλους οργανισμούς (Ν.Π.Δ.Δ.), άλλως λαμβάνεται υπόψη μόνο ο χρόνος υπηρεσίας του υπαλλήλου από την υπαγωγή του στις διατάξεις του Νόμ. 103/1975 και μετά, προσμετρούμενου και του τυχόν χρόνου υπηρεσίας η προϋπηρεσίας η οποία έχει αναγνωρισθεί και εξαγορασθεί. 6.Σε περίπτωση που ο υπάλληλος κατά το χρόνο της εξόδου του από την υπηρεσία δεν έχει τις προϋποθέσεις, που απαιτούνται από το νόμο για τη λήψη εφάπαξ βοηθήματος δικαιούται επιστροφής των εισφορών του ατόκως, εφόσον του έχουν γίνει τουλάχιστον πέντε ετών κρατήσεις». Οι παρ. 5 και 6 προστέθηκαν από την παρ. 3 Άρθρ.6.-«Η έναρξις ισχύος του παρόντος Νόμου, άρχεται από της δημοσιεύσεως αυτού δια της Εφημερίδος της Κυβερνήσεως. άρθρ.15 Νόμ. 2079/24-27 Αυγ. 1992 (ΦΕΚ Α΄ 142), κατωτ. αριθ.25. 2.Ε.θ.16 Υπάλληλοι Νομ. Προσώπων Δημοσίου Δικαίου Άρθρ.2.-«1.Επί των αποδοχών εφ’ ων υπολογίζεται κατά την παρ.1 του άρθρ.1 του παρόντος, το εφ’ άπαξ χρηματικόν βοήθημα των υπαγομένων εις την ρύθμισιν του παρόντος Νόμου υπαλλήλων, επιβάλλεται από της πρώτης του μεθεπομένου της δημοσιεύσεως του παρόντος Νόμου μηνός, κράτησις εκ 4% υπέρ των Νομικών Προσώπων Δημοσίου Δικαίου εις α υπηρετούν. «Για τους υπαλλήλους που έχουν συμπληρώσει 10ετή τουλάχιστον υπηρεσία σε Ν.Π.Δ.Δ. ή συμπληρώνουν αυτή στο μέλλον, η παραπάνω κράτηση ορίζεται σε 5%, επί των αυτών αποδοχών». Το δεύτερο εδάφιο της παρ.1 τροποποιήθηκε με τα μέσα στα « »εδάφια από την παρ.4 άρθρ.15 Νόμ. 2079/24-27 Αυγ. 1992 (ΦΕΚ Α΄ 142), κατωτ. αριθ.25.Σύμφωνα δε με το εδαφ. β΄ της ιδίας παρ.4 άρθρ.15 Νόμ. 2079/92 «τυχόν επιπλέον ή επί έλλαττον καταβληθείσες εισφορές κατ’ εφαρμογή της προηγούμενης παραγράφου για τον πριν από τη δημοσίευση του παρόντος νόμου χρόνο δεν επιστρέφονται ούτε αναζητούνται». Η κράτησις αύτη αποτελεί έσοδον των εν λόγω Νομικών Προσώπων, αναγραφόμενον εις τον προϋπολογισμόν των κατά τας κειμένας διατάξεις περί λογιστικού Ν.Π.Δ.Δ., δια σχηματισμόν κεφαλαίων αποζημιώσεως υφ’ ενός εκάστου Νομικού Προσώπου, των εξερχομένων υπαλλήλων του κατά τα υπό του προηγουμένου άρθρου οριζόμενα. 2.Εν περιπτώσει ανεπαρκείας των ούτω σχηματιζομένων κεφαλαίων δια την καταβολήν εφ’ άπαξ χρηματικού βοηθήματος συμπληρούται τούτο κατά το υπολειπόμενον ποσόν παρά του Νομικού Προσώπου Δημοσίου Δικαίου παρ’ ω υπηρετούν υπάλληλοι, αναγραφομένης προς τούτο κατ’ έτος εν τω προϋπολογισμω εκάστου Ν.Π.Δ.Δ. σχετικής πιστώσεως με δικαίωμα πάντοτε του Ν.Π.Δ.Δ. να αναλαμβάνη το παρ’ αυτού εισενεχθέν ποσόν εκ του, προς τον σκοπόν τούτον, σχηματιζομένου κεφαλαίου. 3.Τα καταβαλλόμενα δώρα επί ταις εορταίς των Χριστουγέννων και Πάσχα ως και το επίδομα αδείας των υπαλλήλων δεν υπόκεινται εις την περί ης η παρ.1 του παρόντος άρθρου κράτησιν, ούτε λαμβάνονται υπ’ όψιν δια τον υπολογισμόν της εφ’ άπαξ παροχής». Το άρθρ.2 αντικαταστάθηκε ως άνω από την παρ.3 άρθρ. 5 Νόμ. 854/1978 (ΦΕΚ Α΄ 236) (κατωτ. αριθ.22). Άρθρ.3.-«α.Δια Π.Δ/των εκδιδομένων προτάσει του Υπουργού Κοινωνικών Υπηρεσιών δύναται να ορισθούν αι προϋποθέσεις και ή έκτασις εφαρμογής των διατάξεων της παρ.3 του άρθρ.1 του παρόντος και επί των από 21 Απρ. 1967 εξελθόντων τακτικών υπαλλήλων των Ν.Π.Δ.Δ.». Η παρ. α΄ αντικατεστάθη ως άνω δια του άρθρ.6 παρ.2 Νόμ. 765/1978 (τόμ.2Β σελ.422, 21) β.Δι’ ομοίου Π.Δ/τος δύνανται να ορισθούν αι σχετικαί κρατήσεις, αι προϋποθέσεις, το ύψος και η έκτασις καταβολής συμπληρωματικού βοηθήματος μετά πάροδον έτους από της ισχύος του Δ/τος ως και εις τους υπαγομένους εις την ασφάλισιν Ταμείου Προνοίας ή Κλάδου Προνοίας ή συστήματος αποζημιώσεως ή Προνοίας εφ’ όσον κατά την αποχώρησιν οι περί ων πρόκειται υπάλληλοι δικαιούνται συντάξεως και η απονεμητέα αυτοίς εφ’ άπαξ παροχή ή αποζημίωσις υπολείπεται κατά ποσόν της αποζημιώσεως της προβλεπομένης υπό του παρόντος. Αι διατάξεις του Νομ.103/75 επεξετάθησαν και επι του τακτικού προσωπικού του Κλάδου Συντάξεων Κοινοτικών Υπαλλήλων, δια του Π.Δ. 268 της 15/25 Απρ. 1978 (ΦΕΚ Α΄ 59) (τόμ. 3 σελ.194,245). Επίσης επί των τακτικών υπαλλήλων του Ταμείου Προνοίας Εργατών Κομιστικής Υπηρεσίας Οργανισμού Λιμένος Θεσ/νίκης δια του Π.Δ. 270 της 15/25 Απρ. 1978 (ΦΕΚ Α΄ 59). γ.Τα κατά τα ανωτέρω Δ/τα εφ’ όσον αναφέρονται εις Ν.Π.Δ.Δ. αρμοδιότητος ετέρου Υπουργείου εκδίδονται προτάσει και του αρμοδίου Υπουργού. Άρθρ.4.-«Οι κατά τας διατάξεις του παρόντος νόμου δικαιουμένοι εφ’ άπαξ χρηματικού βοηθήματος, ουδενός ετέρου εφ’ άπαξ χρηματικού βοηθήματος ή αποζημιώσεως δικαιούνται». Το άρθρ.4 προσετέθη δια του άρθρ.6 παρ.3 Νόμ. 765/1978 (τόμ. 2Β σελ.422,21), και το πρώην άρθρ.4 έλαβε αριθμόν 5. (Αντί για τη σελ.356,041(α)  Σελ..356,041(β) Τεύχος 1188-Σελ.133 Υπάλληλοι Ν.Π.Δ.Δ. 2.Ε.θ.15 Άρθρ.5.-«1.Αι διατάξεις των κατ’ εξουσιοδότησιν της παρ.α΄ του άρθρ. 3 του Νομ. 103/1975 εκδοθέντων Π.Δ/των καταλαμβάνουν και τους υπαλλήλους των Ν.Π.Δ.Δ., οίτινες υπήγοντο εις την ασφάλισιν Ταμείου Προνοίας ή Κλάδου Προνοίας, αλλά ουδενός εφ’ άπαξ βοηθήματος εδικαιώθησαν λόγω μη συμπληρώσεως των ελαχίστων προς τούτο προϋποθέσεων, των προβλεπομένων υπό των καταστατικών διατάξεων του οικείου Ταμείου Προνοίας ή κλάδου Προνοίας εις ο ήσαν ούτοι ησφαλισμένοι. 2.Τα υπό της παρ. β΄ του άρθρ. 3 του Νομ. 103/1975 προβλεπόμενα Π.Δ/τα δέον να εκδοθούν εφ’ άπαξ εντός ανατρεπτικής προθεσμίας ενός έτους από της δημοσιεύσεως του παρόντος. Η ισχύς τούτων άρχεται από της ισχύος του Νομ. 103/1975. Οφειλαί εκ τυχόν διαφοράς ασφαλίστρου καταβάλ.λονται εις 36 μηνιαίες δόσεις». Το νέο άρθρ. 5, προστέθηκε ως άνω από την παρ. 4 άρθρ. 5 Νομ. 854/1978 (ΦΕΚΑ΄ 236) (κατωτ. αριθ. 22) και το παλαιό άρθρ. 5 έγινε άρθρ. 6. Με την παρ. 2 άρθρ. 45 Νομ. 1140/17-20 Μαρτ. 1981 (ΦΕΚ Α΄ 68) (Τομ. 39Γ΄ σελ. 1012,21) ορίζεται ότι: «Η υπό της παρ. 4 του άρθρ. 5 του Νομ. 854/1978 τεθείσα προθεσμία δια την έκδοσιν των Π.Δ/των των προβλεπομένων υπό της περιπτ. β΄ του άρθρ. 3 του Νόμ. 103/1975, παρατείνεται δι’ εν εισέτι έτος από της δημοσιεύσεως του παρόντος νόμου» και με την παρ. 3 του ίδιου άρθρου ορίστηκε ότι: «Η ισχύς του παρόντος άρθρου άρχεται από της δημοσιεύσεως του δια της Εφημερίδος της Κυβερνήσεως».

[Source: greek_legal_code_raptarchis | Tokens: 9746]